Üldkohtu 15. septembri 2016. aasta otsus – European Dynamics Luxembourg ja Evropaïki Dynamiki versus komisjon
(kohtuasi T-698/14)1
(Teenuste riigihanked – Hankemenetlus – Sisseostetavad teenused infosüsteemide arendamiseks, uurimistöödeks ja vastava toe osutamiseks (ESP DESIS III) – Pakkuja paigutamine paremusjärjestusse – Põhjendamiskohustus – Põhjendamatult madala maksumusega pakkumused – Vaba konkurentsi põhimõte – Lepinguväline vastutus)
Kohtumenetluse keel: kreeka
Pooled
Hagejad: European Dynamics Luxembourg SA (Ettelbrück, Luksemburg) ja Evropaïki Dynamiki - Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaadid V. Christianos, I. Ampazis ja M. Sfyri, hiljem advokaat M. Sfyri)
Kostja: Euroopa Komisjon (esindajad: S. Delaude ja S. Lejeune, keda abistasid advokaadid E. Petritsi, E. Roussou ja K. Adamantopoulos, ning hiljem advokaadid E. Roussou ja K. Adamantopoulos)
Ese
Esiteks ELTL artiklil 263 põhinev nõue tühistada komisjoni otsused, millega hagejate pakkumused hankemenetluse DIGIT/R2/PO/2013/029 – ESP DESIS III „Sisseostetavad teenused infosüsteemide arendamiseks, uurimistöödeks ja vastava toe osutamiseks“ (ELT 2013/S 19-0380314) 1. ja 3. osas paigutati paremusjärjestuses neljandale ja kolmandale kohale ning välistati nende pakkumus selle hankemenetluse 2. osas, ning teiseks ELTL artiklil 268 põhinev nõue hüvitada hagejatele väidetavalt tekitatud kahju.
Resolutsioon
Jätta hagi rahuldamata.
Mõista kohtukulud välja European Dynamics Luxembourg SA-lt ja Evropaïki Dynamiki - Proigmena Systimata Tilepikoinonion Pliroforikis kai Tilematikis AE-lt.
____________
1     ELT C 448, 15.12.2014.